CELEX: 32005D0310(01)
Language: el
Date: 2005-02-24 00:00:00
Title: Απόφαση του Συμβουλίου, της 24 Φεβρουαρίου 2005 , για την ανανέωση της θητείας Αναπληρωτή Διευθυντή της Ευρωπόλ

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/1
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 24 Φεβρουαρίου 2005
   για την ανανέωση της θητείας Αναπληρωτή Διευθυντή της Ευρωπόλ
   (2005/C 60/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Σύμβαση για την ίδρυση Ευρωπαϊκής Αστυνομικής Υπηρεσίας (Σύμβαση Ευρωπόλ) (1), και ιδίως το άρθρο 29 παράγραφος 2 αυτής,
   Ενεργώντας ως αρχή αρμόδια για το διορισμό του Διευθυντή και των Αναπληρωτών Διευθυντών της Ευρωπόλ,
   Έχοντας υπόψη την γνώμη του Διοικητικού Συμβουλίου,
   Εκτιμώντας τα εξής:
   
               (1)
            
            
               Η θητεία ενός Αναπληρωτή Διευθυντή της Ευρωπόλ που είχε διοριστεί με πράξη του Συμβουλίου της 17ης Δεκεμβρίου 2001 (2), θα λήξει την 31η Δεκεμβρίου 2005.
            
         
               (2)
            
            
               Στον κανονισμό υπηρεσιακής κατάστασης του προσωπικού της Ευρωπόλ (3), και ιδίως στο Προσάρτημα 8, θεσπίζονται ειδικές διατάξεις για την ανανέωση της θητείας Διευθυντή και Αναπληρωτών Διευθυντών της Ευρωπόλ.
            
         
               (3)
            
            
               Το Διοικητικό Συμβούλιο παρουσίασε στο Συμβούλιο γνώμη, με την οποία πρότεινε την ανανέωση της θητείας του παρόντος Αναπληρωτή Διευθυντή της Ευρωπόλ, κ. Mariano Germán SIMANCAS CARRIÓN.
            
         
               (4)
            
            
               Βάσει της γνώμης του Διοικητικού Συμβουλίου, το Συμβούλιο επιθυμεί να ανανεώσει τη θητεία του κ. Mariano Germán SIMANCAS CARRIÓN ως Αναπληρωτή Διευθυντή,
            
         ΑΠΟΦΑΣΙΖΕΙ:
   Άρθρο 1
   Η θητεία του κ. Mariano Germán SIMANCAS CARRIÓN ως Αναπληρωτή Διευθυντή της Ευρωπόλ ανανεώνεται για το διάστημα από 1ης Ιανουαρίου 2006 έως 31ης Δεκεμβρίου 2009.
   Άρθρο 2
   Η παρούσα απόφαση ισχύει από την ημέρα της έκδοσής της.
   Η παρούσα απόφαση θα δημοσιευτεί στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 24 Φεβρουαρίου 2005.
      
         
            Για το Συμβούλιο
         
         
            Ο Πρόεδρος
         
         Ν. SCHMIT
         
      
   
   
      (1)  ΕΕ C 316 της 27.11.1995, σ. 2.
   
      (2)  ΕΕ C 371 της 28.12.2001, σ. 1.
   
      (3)  Βλ. απόφαση του Συμβουλίου της 3ης Δεκεμβρίου 1998 για την έγκριση του κανονισμού υπηρεσιακής κατάστασης του προσωπικού της Ευρωπόλ (ΕΕ C 26 της 30.1.1999, σ. 23), όπως έχει τροποποιηθεί με την απόφαση του Συμβουλίου της 19ης Δεκεμβρίου 2002 (ΕΕ C 24 της 31.1.2003, σ. 1).